**Bytový podnik mesta Košice** (skrátene **BPMK**) je mestská obchodná spoločnosť, ktorá patrí medzi najväčšie spoločnosti v oblasti správy nehnuteľností. Je najvýznamnejším poskytovateľov komplexných riešení a služieb v oblasti správy nehnuteľností. Spravuje významnú časť nehnuteľného majetku mesta Košice (viac ako 500 000 štvorcových metrov). BPMK realizuje náročné investičné projekty pre komerčnú sféru, ako aj pre štátnu správu a samosprávu.

História
--------

V bývalom Československu boli Košice najrýchlejšie rastúce mesto v štáte. Pre riešenie bytovej otázky pre neustále narastajúci počet obyvateľov, vznikol v roku 1949 *Jednotný národný výbor*, ktorý v tom čase evidoval viac ako 3 000 žiadostí o byt. V roku 1951 sa s príchodom výstavby železiarní očakával ďalší nárast obyvateľstva. Riešenie problémov s bývaním si vyžiadalo vznik samostatného mestského podniku. Na základe zákona z roku 1948 bol tak zriadený *Bytový a domový kombinát mesta Košice* – komunálny podnik s účinnosťou od 1. januára 1951. Prvým riaditeľom podniku bol Ľudovít Rudík. Novovytvorený podnik začal hospodáriť s 23 bytovými domami vo vlastníctve mesta, 29 skonfiškovanými bytmi a 112 domovými národnými správami. V tom čase mal podnik iba 4 administratívnych pracovníkov a len niekoľko robotníkov. V prvom roku činnosti podniku sa postavilo až 380 bytových jednotiek, z toho 268 v jeho bytovej výstavbe a 112 v súkromnej výstavbe. 29. novembra 2008 založilo mesto obchodnú spoločnosť, ktorá pôsobí do dnes.

### Zlúčenia a transformácie

V roku 2011 sa podnik zlúčil so *Strediskom služieb* a poslednou zásadnou transformáciou prešiel podnik v roku 2012, kedy sa spojil so *Správou majetku mesta*.

### Aktuálna situácia

Bytový podnik aktuálne spravuje 7 677 bytových jednotiek. Jedná sa o jednotky v súkromnom i obecnom vlastníctve, 44 nebytových objektov vrátane 13 hál, budovy Magistrátu mesta Košice, historické objekty, akými sú Historická radnica, Jakabov palác, Archeologický komplex Dolná brána či Hrnčiarska ulica. Zároveň spravuje aj 226 nebytových priestorov, 111 školských zariadení, ale aj transformačné stanice a stanice výmenníkov tepla.

Referencie
----------

1. 1 2 3   *Bytový podnik mesta Košice, s.r.o.* [online]. finstat.sk, [cit. 2020-12-29]. Dostupné online.
2. ↑  Mesto Košice. *Mestské podniky* [online]. Košice: kosice.sk, [cit. 2022-03-11]. Dostupné online.
3. 1 2 3  MACKO, Boris. *Bytový podnik mesta Košice oslavuje sedemdesiatku* [online]. Košice: slovenskyreporter.sk, 2021-01-04, [cit. 2022-03-11]. Dostupné online.
4. 1 2 3  TOKÁRČIKOVÁ, Martina. *Bytový podnik mesta Košice oslavuje okrúhle jubileum* [online]. Košice: regionoviny.sk, 2021-01-07, [cit. 2022-03-11]. Dostupné online.
5. 1 2  Bytový podnik mesta Košice. *Výrocná správa k účtovnej závierke za rok 2020* [online]. Košice: bpmk.sk, 2020, [cit. 2022-03-11]. Dostupné online.
6. ↑  BPMK. *Profil spoločnosti* [online]. Košice: bpmk.sk, [cit. 2022-03-11]. Dostupné online.
7. ↑  ROKYTKA, Roman. *BPMK: Na opravy budov mesta nemáme peniaze* [online]. Košice: kosicednes.sk, 2018-05-29, [cit. 2022-03-11]. Dostupné online.

Externé odkazy
--------------

Súradnice: 48°42′25″S 21°16′48″V﻿ / ﻿48,70700396739066°S 21,28003738833445°V﻿ / 48.70700396739066; 21.28003738833445


|  |  |
| --- | --- |
| Portal | Košický portál |

* Oficiálna stránka BPMK